Haris ibn Hillizə

Əbu Ubeydə (Əbüz-Zalım) əl-Haris ibn Hillizə ibn Məkruh əl-Yəşküri əl-Bəkri (; ) — müəlləqa şairi.

 Bioqrafiyası 
Onun həyatı haqqında məlumatlar olduqca azdır. İraqın Bəkr qəbiləsinin Yəşkür qoluna mənsubdur. Şeirlərindən yalnızca müəlləqası və bəzi beytləri dövrümüzə qədər gəlib çata bilmişdir. Haris çox uzun bir ömür sürmüşdür. Rəvayətə görə o, öz müəlləqası söyləyərkən 135 yaşı var idi.

 Əsərləri 
Müəlləqasının beytlərinin sayı 81–86 arasında dəyişir. Müəlləqası "Şərhul-qəsaidis-səbit-tivalil-cahiliyyət" (Qahirə 1963), "Şərhul-qəsaidit-tisil-məşhurat" (Bağdad 1973), "Şərhul-Müəlləqatis-səb" (Qahirə, ts.), "Şərhul-qəsaidil-əşr" (Qahirə 1964, 2. nşr.), "Şərhul-Müəlləqətil-əşr və əxbəru şuəraihə" (Beyrut 1988) və "Nihayətül-ərəb min şərhi müəlləqatil-Ərəb" (Qahirə 1334) adları altında şərh olunmuşdur. Həmçinin W. Knatchbull tərəfindən latıncaya, P. Wolff tərəfindən almancaya A. P. Caussin de Perceval tərəfindən fransızcaya, A. J. Arberry tərəfindən ingiliscəyə və M. Şərəfəddin Yaltqaya tərəfindən türkcəyə tərcümə edilmişdir.

 İstinadlar